З 15 па 22 ліпеня ў Тэгеране (Іран) праходзіла 29-я Міжнародная біялагічная алімпіяда (International Biology Olympiad — IBO), у якой прыняў удзел 261 навучэнец з 68 краін. Спаборніцтвы былі арганізаваны Міністэрствам адукацыі Ірана ў партнёрстве з універсітэтамі Тарбіата Мадарэса і Тэгерана. У гэтым годзе, як і ў мінулым, усе ўдзельнікі беларускай каманды вярнуліся на радзіму з узнагародамі: бронзавыя медалі атрымалі навучэнцы Ліцэя БДУ Дар’я Пісецкая і Ксенія Пацэева, выпускнікі сталічнай гімназіі № 37 і сярэдняй школы № 13 Гродна Яна Барысовіч і Максім Касцоў.